
Information om projektet Cirkularitet i autobranchen og oplysninger om vores behandling af dine personoplysninger
Dette dokument er udleveret til dig, fordi du deltager i projektet Cirkularitet i autobranchen som medarbejder hos en virksomhed, der indgår i projektet.
Dokumentet består af to dele:
1. Information om projektet Cirkularitet i autobranchen
2. Oplysninger om vores behandling af dine personoplysninger
Dokumentet har til formål at opfylde de informationskrav, der følger af EU's regler for støttede projekter samt databeskyttelseslovgivningen.
1. Information om projektet Cirkularitet i autobranchen 
Dette afsnit informerer om projektets indhold og formål.
Som medarbejder bidrager du til gennemførelsen af projektets aktiviteter og til udviklingen af nye løsninger og resultater. Projektet gennemføres i samarbejde mellem autogenbrugere, aftagervirksomheder og projektets øvrige partnere.
Det er et krav fra EU, at:
· projektmedarbejdere informeres om projektets indhold og resultater
· det tydeliggøres, at projektet er iværksat med EU-støtte
· projektets resultater stilles til rådighed for offentligheden
Projektets resultater kan bl.a. blive formidlet gennem rapporter, cases, hjemmesider, arrangementer og andet formidlingsmateriale.
Om projektet
Cirkularitet i autobranchen har til formål at accelerere den grønne omstilling i små og mellemstore virksomheder (SMV’er). Dette sker ved at bringe udsorterede ressourcer fra autobranchen i spil i nye cirkulære værdikædesamarbejder mellem autogenbrugere og aftagervirksomheder.
I dag findes der ikke etablerede genbrugsstrømme for en række affaldskomponenter fra udtjente biler. Det betyder, at mindst 30.000 ton materialer årligt går tabt, selvom op mod 95 % af materialerne i skrotbiler kan genanvendes.
Projektet tager udgangspunkt i cirkulære arbejdsprocesser, hvor karosseriet fra skrotbiler upcycles til klipjern, mens øvrige udsorterede materialer stilles til rådighed som ressourcer. Det gælder bl.a. glas, plast, gummi og tekstiler, som i dag kun i begrænset omfang indgår i genanvendelse.
I projektet deltager 75 SMV’er, som i samarbejde udvikler nye produktkoncepter, materialeanvendelser og cirkulære løsninger i et innovativt og praksisnært samarbejdsmiljø.
Projektet forventer at:
· genanvende 8.200 ton affald
· opnå en CO₂e-reduktion på 41.800 ton
· etablere 35 nye cirkulære værdikædesamarbejder
Projektet er iværksat med EU-støtte fra Regionalfonden samt DEM-midler.



























2. Oplysninger om vores behandling af dine personoplysninger
Dette afsnit informerer om, hvordan vi behandler dine personoplysninger i forbindelse med projektet.
Vi er den dataansvarlige – hvordan kontakter du os? 
__ virksomhedens navn __ er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor. 
Virksomhedens navn: 
Adresse: 
Postnummer og by: 
CVR-nr.: 
Telefon: 
Mail: 
Formålene med og retsgrundlaget for behandlingen af dine personoplysninger
Vi behandler dine personoplysninger til følgende formål:
· Vi er økonomisk partner på projektet Cirkularitet i autobranchen under Regionalfonden og indsamler og behandler oplysningerne til brug for behandlingen, gennemførelsen, kontrollen, evalueringen og effektmålingen af projektet, som du er tilknyttet.
Retsgrundlaget for vores behandling af dine personoplysninger følger af: 
· Bekendtgørelse nr. 285 af 1. marts 2022 om støtteberettigelse, regnskab, revision og kontrol m.v. i forbindelse med udbetaling af tilskud fra Den Europæiske Regionalfond, Den Europæiske Socialfond Plus og Fonden for Retfærdig Omstilling § 16, stk. 6, nr. 5.
· Europa-Parlamentets og Rådets Forordning (EU) 2021/1060 af 24. juni 2021 artikel 74, stk. 1, litra a)
· Europa-Parlamentets og Rådets Forordning (EU) 2021/1057 af 24. juni 2021 om oprettelse af Den Europæiske Socialfond Plus (ESF+) og om ophævelse af forordning (EU) nr. 1296/2013 bilag I.
· Europa-Parlamentets og Rådets Forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) artikel 6, stk. 1, litra c samt artikel 9, stk. 2, litra f og g.
· Lov nr. 502 af 23/05/2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven) § 11, stk. 2.
Kategorier af personoplysninger
Vi behandler følgende almindelige personoplysninger om dig:
· CPR-nummer, navn, e-mailadresse og mobiltelefonnummer.
· Arbejdsbeskrivelse og/eller tidsopgørelser.

Modtagere eller kategorier af modtagere
Vi kan videregive eller overlade dine personoplysninger til følgende modtagere:
Projekter imidt, Erhvervsstyrelsen, Rigsrevisionen, EU-Kommissionen, Den Europæiske Revisionsret, European Anti-Fraud Office, andre offentlige myndigheder samt Erhvervsstyrelsens databehandlere. 
Hvor dine personoplysninger stammer fra 
Som din arbejdsgiver får vi oplysningerne fra dig selv.
Opbevaring af dine personoplysninger 
Oplysningerne opbevares til 31. december 2039.
Dine rettigheder 
Du har efter databeskyttelsesforordningen en række rettigheder i forhold til vores behandling af oplysninger om dig. 
Hvis du vil gøre brug af dine rettigheder, skal du kontakte os. 
· Ret til at se oplysninger (indsigtsret)
Du har ret til at få indsigt i de oplysninger, som vi behandler om dig, samt en række yderligere oplysninger. 
· Ret til berigtigelse (rettelse) 
Du har ret til at få urigtige oplysninger om dig selv rettet. 
· Ret til sletning 
I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer. 
· Ret til begrænsning af behandling 
Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser. 
· Ret til indsigelse. Du har i visse tilfælde ret til at gøre indsigelse mod vores ellers lovlige behandling af dine personoplysninger. Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk.
Klage til Datatilsynet 
Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på www.datatilsynet.dk. 

